Hidrogen

Hidrogen es li chimic element con li simbol H e atomic númere 1. Hidrogen es li max levi element. A standard conditiones, hidrogen es un gas de diatomic molecules havent li formul H2. It es sin color, odore, o sapore, e it es intoxic e altmen combustibil.


Hidrogen es li max abundant chimic substantie in li universe, constituente circa 75% de omni normal materie.
Tamen, li majorité del masse del universe ne es in li forme de baryones o chimic elementes. Vide tenebrosi materie e tenebrosi energie. 

Stelles quam li Sole es composit chefmen de hidrogen in li plasmic statu.
Li majorité de hidrogen sur Terra existe in moleculari formes quam aqua e organic composites. Por li max comun isotop de hidrogen (simbol 1H) chascun atom have un proton, un electron, e null neutrones. Deuterium o pesant hidrogen (simbol D o 2H) es li stabil isotop con un neutron. Tritium (simbol T o 3H) have 2 neutrones, ma it es instabil con un demivive de 12,32 annus.   

Vide anc
 Tabelle periodic
 Metallic hidrogen

Referenties

Categorie:Chimic elementes